b'\n_START_ARTICLE_\nDragonlance: Dragons of Autumn Twilight\n_START_SECTION_\nJuoni\n_START_PARAGRAPH_\nPimeyden voimien ker\xc3\xa4\xc3\xa4ntyess\xc3\xa4 ja sodan uhatessa Krynnin maailmaa joukko vanhoja yst\xc3\xa4vi\xc3\xa4 palaa kotiseudulleen viiden vuoden seikkailujen j\xc3\xa4lkeen. Joukkoon kuuluvat puolhaltia Tanis, k\xc3\xa4\xc3\xa4pi\xc3\xb6 Flint, kentti Tasslehoff, ritari Sturm sek\xc3\xa4 kaksi veljest\xc3\xa4, velho Raistlin ja soturi Caramon. Pian heid\xc3\xa4n joukkoonsa liittyy kaksi tasankolaista, barbaari Joentuuli ja h\xc3\xa4nen rakastettunsa, p\xc3\xa4\xc3\xa4llik\xc3\xb6n tyt\xc3\xa4r Kuunkulta. Kuunkulta kantaa sinist\xc3\xa4 kristallisauvaa, joka parantaa liekkeihin syttyv\xc3\xa4n miehen. Sauva paljastuu merkiksi jumalien paluusta. Yst\xc3\xa4vykset ryhtyv\xc3\xa4t pakon edess\xc3\xa4 sankareiksi ja yritt\xc3\xa4v\xc3\xa4t kaikin voimin tuoda valonjumalat takaisin Krynniin. Pimeyden jumalattaren Takhisiksen valta kasvaa kuitenkin hetki hetkelt\xc3\xa4.'